1942



Udalosti 
2. január – jednotky japonskej 48. divízie obsadili filipínske hlavné mesto Manila
9. január – Červená armáda úplne vytlačila Nemcov z priestoru Moskvy
 11. január – japonské vojská dobyli hlavné mesto Britského Malajska Kuala Lumpur a vylodili sa  na ostrovoch Borneo a Tarakan (s bohatými náleziskami ropy), ako aj pri Manade na ostrove Celebes. Po presune letectva a loďstva sa pripravovali na útok na ostrov Jáva
 12. január – nemecko-talianska tanková skupina Afrika ustúpila z polostrova Kyrenajka v Líbyi, pričom v bojoch stratila 33 000 vojakov a 300 tankov a na britskej strane zahynulo 17 000 mužov a 280 tankov
 20. január – na konferencii vo Wannsee rokovali predstavitelia nemeckých najvyšších úradov o konečnom riešení židovskej otázky
1. február – nórsky nacistický predák Vidkun Quisling sa stal novým ministerským predsedom svojej krajiny
3. február – nemecká protiofenzíva severne od Juchnova v priestore Viazmy obkľúčila sovietsku 33. armádu – tzv. Rževsko-viazemská operácia
 5. február – v ruskom meste Buzuluk sa utvoril 1. čs. samostatný prápor v ZSSR
 12. február – tzv. Operácia Cerberus – prienik nemeckých vojnových lodí cez Lamanšský prieliv do Severného mora
 15. február – asi 70 000 britských, austrálskych a indických vojakov v Singapure kapitulovalo pred japonskými vojskami
 18. február – Japonci sa vylodili na ostrove Bali
 19. február – japonský Nálet na Darwin, vôbec prvý z mnohých náletov na Austráliu
 27. február – japonské námorníctvo zvíťazilo v bitke v Jávskom mori
 3. marec – britský nálet na parížsku automobilku Renault pri Boulogne-Billancourte zničil asi dve tretiny výrobných zariadení
 6. marec – generál Harold Alexander, hlavný veliteľ britských jednotiek obkľúčených v barmskom hl. meste Rangún, vydal rozkaz na evakuáciu z mesta
 8. marec – na ostrove Jáva kapitulovali posledné spojenecké jednotky – celá Holandská Východná India sa ocitla v rukách Japoncov
 21. marec – americké jednotky na ostrove Mindanao uskutočnili úspešný protiútok
 23. marec – japonské vojská obsadili Andamanské ostrovy
 27. marec – austrálska vláda vyhlásila na severe krajiny výnimočný stav kvôli akútnemu ohrozeniu pred postupujúcimi Japoncami
 28. marec – prvý kobercový nálet RAF na Nemecko – bolo zničené centrum mesta Lübeck
3. apríl – japonská 14. armáda prelomila obranu filipínskeho polostrova Baatan a zakrátko ho ovládla
6. apríl – začali japonské nálety na indické územie
9. apríl – japonské bombardéry potopili pri Cejlóne britskú lietadlovú loď HMS Hermes a dva krížniky
 10. apríl – Reinhard Heydrich a Vojtech Tuka podpísali v Bratislave tajnú dohodu o deportácii všetkých Židov zo Slovenska
 15. apríl – nemecké jednotky zlikvidovali zvyšky sovietskej 33. armády, ktorú začiatkom februára obkľúčili juhovýchodne od Viazmy
 16. apríl – na filipínskom ostrove Panay sa vylodilo 4 160 vojakov japonskej 14. armády. Americkí obrancovia sa stiahli do džungle v srdci ostrova a pokračovali v boji
 18. apríl – americké bombardéry po prvý raz zaútočili na Tokio a iné japonské veľkomestá – tzv. Doolittlov nálet
 24. apríl – 27. apríl – štyri po sebe idúce nálety RAF úplne spustošili historické centrum Rostocku
5. máj – prebehla Operácia Ironclad – vylodenie britských a juhoafrických jednotiek na Madagaskare
6. máj – Bitka o Corregidor skončila kapituláciou spojeneckých jednotiek, ktoré sa urputne bránili už od apríla
8. máj – odohrala sa Bitka v Koralovom mori – prvá americko-japonská bitka lietadiel a lietadlových lodí
 11. máj – nemecké ponorky prenikli do delty kanadskej Rieky svätého Vavrinca a Mississippi v USA a potopili niekoľko obchodných lodí
 12. máj – prvá presne datovaná likvidácia Židov s použitím plynu v tábore smrti Osvienčim-Brzezinka bolo zavraždených 1 500 mužov, žien a detí z neďalekého poľského mesta Sosnowiec
 15. máj – Snem Slovenskej republiky schválil ústavný zákon č. 68 o vysťahovaní Židov
 20. máj – britské jednotky pod velením generála Harolda Alexandra ustúpili pred japonskou 15. armádou z Barmy do Indie
 26. máj – na fronte Ajn el-Ghazála – Bir Hakejm v severnej Afrike sa začala ofenzíva nemecko-talianskej tankovej armády s krycím názvom Theseus
 26. máj - bola podpísaná Anglicko-sovietska zmluva
 27. máj – Čs. parašutisti v Prahe spáchali atentát na zastupujúceho ríšskeho protektora v Čechách a na Morave Reinharda Heydricha
 28. máj – Bitka pri Charkove na južnom úseku frontu sa skončila porážkou obkľúčených sovietskych vojsk
 30. máj – pri prvom hromadnom nálete britského letectva na nemecké mesto Kolín nad Rýnom bolo zničené jeho historické jadro
 31. máj – nemecké lietadlá bombardovali historické mesto Canterbury
4. jún – 7. jún – odohrala sa Bitka o Midway, ktorá skončila zdrvujúcim fiaskom japonského námorníctva – 4 ťažké lietadlové lode boli potopené americkým letectvom
5. jún – USA vyhlásili vojnu Maďarsku, Bulharsku a Rumunsku
6. jún – 7. jún – Japonci obsadili ostrovy Attu a Kiska v Aleutskom súostroví
 10. jún – vypálenie obce Lidice jednotkami SS
 12. jún – americké lietadlá bombardovali ropnú rafinériu v rumunskom meste Ploješť
 21. jún – nemecké a talianske vojská prekvapivo zaútočili na pevnosť Tobruk a veliteľ juhoafrickej 2. pešej divízie kapituloval
 23. jún – Nemecko-talianska tanková armáda Afrika pri prenasledovaní britskej 8. armády prenikli až k líbyjsko-egyptským hraniciam
 24. jún – nemecké jednotky zrovnali so zemou českú obec Ležáky a jej obyvateľov povraždili
 28. jún – útokom nemeckej skupiny armád Juh východne od Charkova a Kurska sa začala letná ofenzíva na východnom fronte
 30. jún – vojská nemeckého maršala Erwina Rommela dosiahli El Alamein ležiaci  západne od Alexandrie
1. júl – 27. júl – prvá bitka o El Alamein
3. júl – Nemci dobyli Sevastopoľ
4. júl – nemecké ponorky a bombardéry potopili v Severnom mori väčšinu plavidiel spojeneckého konvoja PQ 17, ktorý prevážal materiál do ZSSR
 15. júl – transportom 1 135 amsterdamských Židov sa začali deportácie do tábora smrti v Osvienčime
 17. júl – Nemecká 6. armáda začala útok na Stalingrad
 18. júl – úvodný let prvej sériovo vyrábanej stíhačky na svete – Messerschmitt Me 262
 21. júl – vyvrcholila japonská expanzia v Tichomorí vylodením a obsadením novoguinejských ostrovov Buna a Gona
 23. júl – Nemecké vojská dobyli Rostov na Done
3. august – Nemecká skupina armád Juh prenikla za rieku Kubáň v smere na Kaukaz
7. august – Americká 1. divízia námornej pechoty sa vylodila na Japoncami obsadených Šalamúnových ostrovoch Guadalcanal a Tulagi na východ od Novej Guiney
9. august – Nemecká 1. tanková armáda skupiny armád A obsadila ropné polia v okolí Majkopu na Kaukaze
 19. august – vylodenie britských a kanadských vojsk pri Dieppe, Operácia Jubilee
 20. august – Sovietske letectvo bombardovalo Varšavu
 22. august – Brazília vyhlásila vojnu Nemecku a Taliansku
 23. august – posledné nasadenie jazdectva v histórii vojenstva – Talianske jazdectvo na donskom oblúku úspešne zaútočilo proti jednotkám Červenej armády pri Izbucenskom
3. september – 14. tankový zbor nemeckej 6. armády sa prebojoval do vzdialenosti  od centra Stalingradu
5. september – anglo-americké lietadlá bombardovali prístavy Le Havre a Brémy, sovietske letectvo Budapešť a Königsberg (Kaliningrad)
9. september – cieľom ojedinelého japonského náletu na USA sa stalo mesto Brookings v štáte Oregon
 12. september – torpédovaním anglickej obchodnej lode RMS Laconia nemeckou ponorkou U-156 sa začal Incident Laconia
 14. september – neúspešný britský pokus o prielom do Tobruku
 15. september – japonské ponorky pri ostrove Guadalcanal potopili americkú lietadlovú loď Wasp
 25. september – nemecké ponorky prvýkrát operujú vo vodách Indického oceánu, pričom japonské ponorky tiež rozšírili svoj akčný rádius do vôd Atlantiku
 26. september – V Stalingrade pokračujú pouličné boje na juhu a v strede mesta, pri ktorých sa nemeckým jednotkám podarilo preniknúť až k rieke Volga
3. október – podaril sa štart A 4 – prvej diaľkovej rakety na svete, v centre pre výskum raketovej techniky v nemeckom Peenemünde
7. október – 9. október – prebehli druhé boje pri rieke Matanikau na ostrove Guadalcanal
 11. október – nemecké a talianske bombardéry začali novú vzdušnú ofenzívu proti ostrovnej pevnosti Malta
 17. október – nemecké jednotky v Stalingrade prenikli k rieke Volga a rozdelili front sovietskej 62. armády
 23. október – 4. november, druhá bitka o El Alamein
 26. október – počas bitky pri Santa Cruz japonské bombardéry a torpédové lietadlá vážne poškodili americkú lietadlovú loď Hornet
1. november – nemecká 1. tanková armáda dobyla mesto Alagir v severnom Kaukaze.
8. november – Operácia Torch – angloamerické jednotky sa vylodili vo francúzskej časti severozápadnej Afriky.

Nobelova cena 
Kvôli vojnovému konfliktu (druhá svetová vojna) nebola udelená žiadna Nobelova cena.

Narodenia 

 1. január – Brian Kernighan, americký programátor 
 1. január  – Gennadij Vasilievič Sarafanov, ruský kozmonaut († 2005)
 3. január – Dušan Kováč, slovenský historik a spisovateľ
 3. január – László Sólyom, maďarský politik, právnik, profesor a bývalý prezident Maďarska
 5. január – Pavel Wohl, český hokejový brankár
 7. január – Vasilij Alexejev, ruský vzpierač († 2011)
 8. január – Stephen Hawking, britský teoretický fyzik († 2018)
 8. január – Viačeslav Zudov, ruský letec a kozmonaut
 11. január – Joel Zwick, americký režisér
 16. január –  Richard Bohringer, francúzsky herec 
 17. január  – Muhammad Ali, boxer USA († 2016)
 19. január – Michael Crawford, anglický herec a spevák
 19. január –  Gabriela Wilhelmová, česká herečka († 2002)
 25. január – Eusébio, portugalský futbalový útočník († 2014)
 29. január – Arnaldo Tamayo Mendez, kubánsky kozmonaut
 29. január – Václav Zahradník, český skladateľ a dirigent († 2001)
 31. január – Edwin Starr, americký soulový spevák († 2003)
 1. február – Terry Jones, waleský komik a režisér († 2020)
 1. február – Oľga Szabová, slovenská speváčka
 9. február – Manuel Castells, španielsky sociológ  
 11. február – Mike Markkula, americký podnikateľ
 13. február –Donald Edward Williams, americký astronaut († 2016)
 14. február – Michael Bloomberg, americký politik, starosta New Yorku
 15. február – Alexandr Serebrov, ruský kozmonaut († 2013)
 20. február – Phil Esposito, kanadský hokejista
 24. február – Gayatri Chakravorty Spivak, indická literárna kritička a teoretička
 26. február – Jozef Adamec, slovenský futbalista a tréner († 2018)
 27. február – Robert Grubbs, americký chemik, nositeľ Nobelovej ceny
 28. február – Dino Zoff, taliansky futbalový brankár a tréner
 1. marec – Michael Giles, britský bubeník
 2. marec – John Irving, americký spisovateľ
 2. marec – Lou Reed, americký rockový hudobník († 2013)
 3. marec – Vladimir Kovaľonok, sovietsky kozmonaut
 4. marec – Zorán Sztevanovity, maďarský spevák a gitarista 
 5. marec – Felipe González, španielsky politik
 5. marec – Mike Resnick, americký autor science fiction († 2020)
 8. marec – Jan Vyčítal, český spevák, textár a karikaturista
 14. marec –  Jožka Černý, moravský spevák ľudových piesní
 9. marec – John Cale, waleský hudobník-multiinštrumentalista, spevák, skladateľ a herec
 11. marec – Suzanne Cory, austrálska molekulárna biologička
 13. marec – Scatman John, americký spevák († 1999)
 17. marec – Eduard Krečmar, český textár a libretista
 21. marec – Françoise Dorléac, francúzska filmová herečka († 1967)
 22. marec – Karel Vágner, český hudobník, textár, skladateľ, spevák a kapelník
 22. marec – Milan Zelinka, slovenský spisovateľ
 23. marec – Michael Haneke, rakúsky filmový a divadelný režisér a filozof
 23. marec – Jindřich Pospíšil, český tréner a hráč bicyklebalu
 25. marec – Michal Dočolomanský, slovenský herec († 2008)
 25. marec – Aretha Franklinová, americká speváčka († 2018)
 27. marec – John Sulston, britský biológ, nositeľ Nobelovej ceny za fyziológiu alebo medicínu († 2018)
 27. marec – Michael York, britský herec
 28. marec – Daniel Dennett, americký filozof
 28. marec – Mike Newell, britský filmový a televízny režisér
 6. apríl – Barry Levinson, americký filmový režisér a producent
 11. apríl – Anatolij Nikolajevič Berezovoj, sovietsky kozmonaut († 2014)
 12. apríl – Jacob Zuma, prezident Juhoafrickej republiky
 14. apríl – Valentin Lebedev, ruský kozmonaut
 20. apríl – Arto Paasilinna, fínsky spisovateľ († 2018)
 22. apríl – Giorgio Agamben, taliansky filozof
 24. apríl – Barbra Streisandová, americká speváčka, skladateľka, herečka, režisérka a scenáristka
 25. apríl – Josef Dvořák, český herec a divadelný riaditeľ
 25. apríl – Ján Šefránek, slovenský logik, filozof a informatik
 26. apríl – Bobby Rydell, americký spevák a herec († 2022)
 27. apríl – Valerij Poľakov, ruský kozmonaut
 2. máj – Petr Janda, český hudobník, líder skupiny Olympic
 2. máj – Jacques Rogge, belgický lekár, športový funkcionár a bývalý predseda MOV († 2021)
 3. máj – Věra Čáslavská, česká športová gymnastka († 2006)
 5. máj – Peter Greenaway, britský filmový režisér
 5. máj – Tammy Wynette, americká speváčka a skladateľka († 1998)
 10. máj – Kveta Stražanová, slovenská herečka
 13. máj – Vladimir Džanibekov, ruský vojenský letec a kozmonaut
 13. máj – Pál Schmitt, maďarský politik, bývalý šermiar a prezident Maďarska
 15. máj – Anthony Wayne England, americký astronaut
 15. máj – Arthur Winfree, americký teoretický biológ († 2002)
 16. máj – Alexander Avenarius, slovenský historik a byzantológ († 2004)
 18. máj – Emília Vášáryová, slovenská herečka
 21. máj – Robert Clyde Springer, americký vojenský letec a astronaut
 21. máj – Ivo Viktor, český futbalový brankár
 23. máj – Vladimír Ondruš, slovenský politik
 23. máj – Jiří Štědroň, český herec, spevák a textár
 26. máj – Dušan Grúň, slovenský spevák
 28. máj – Stanley B. Prusiner, americký lekár a profesor, nositeľ Nobelovej ceny
 28. máj – Božidara Turzonovová, slovenská herečka
 30. máj – Antonín Bajaja, český spisovateľ
 30. máj – Vladimír Ondruš, slovenský kameraman
 3. jún – Jean-Louis Bertuccelli, francúzsky filmový režisér († 2014)
 7. jún – Dennis Meadows, americký ekonóm, prognostik a futurológ
 9. jún – John Norman Mather, americký matematik († 2017)
 14. jún – Mila Haugová, slovenská poetka a prekladateľka
 15. jún – Peter Norman, austrálsky atlét († 2006)
 16. jún – Štefan Adamec, slovenský ekonóm († 1996)
 18. jún – Roger Ebert, americký filmový kritik a scenárista († 2013)
 18. jún – Thabo Mbeki, prezident Južnej Afriky
 18. jún – Paul McCartney, anglický spevák, skladateľ a basgitarista
 18. jún – Ivan Wernisch, český básnik a prekladateľ
 19. jún – Vít Olmer, český herec, scenárista, spisovateľ a režisér
 21. jún – Markéta Zinnerová, česká prozaička a scenáristka
 22. jún – Tojohiro Akijama, japonský novinár a kozmonaut
 25. jún – Ivan Binar, český spisovateľ a prekladateľ
 28. jún – Rupert Sheldrake, anglický biológ a filozof
 30. jún – Robert D. Ballard, americký oceánograf a podmorský archeológ
 10. júl – Ronnie James Dio, americký spevák († 2010)
 10. júl – Piotr Klimuk, sovietsky vojenský letec a kozmonaut
 13. júl – Harrison Ford, americký herec
 14. júl – Javier Solana, španielsky politik, bývalý generálny tajomník NATO
 16. júl – Margaret Courtová, austrálska tenistka
 26. júl – Jan Halada, český historik, novinár, redaktor a spisovateľ
 26. júl – Vladimír Mečiar, slovenský politik
 1. august – Giancarlo Giannini, taliansky herec
 2. august – Isabel Allendeová, čilská spisovateľka
 2. august – Vladimír Dzurilla, slovenský hokejista a tréner († 1995)
 2. august – Leo Beenhakker, holandský futbalový tréner
 3. august – Jaroslav Holík, český hokejista a tréner († 2015)
 3. august – Ján Mistrík, slovenský herec
 4. august – Don S. Davis, americký vojak a herec († 2008)
 5. august – Igor Luther, slovenský filmový kameraman
 9. august – Karol Sidon, český vrchný zemský a bývalý pražský rabín
 10. august – Betsey Johnsonová, americká módna návrhárka
 13. august – Robert Lee Stewart, americký vojenský letec a astronaut
 17. august – Jerrold Eldon Marsden, kanadský matematik
 20. august – Isaac Hayes, americký spevák, hráč na klávesové nástroje, skladateľ a herec († 2008)
 21. august – Maria Kaczyńska, manželka poľského prezidenta Lecha Kaczyńského († 2010)
 26. august – John Blaha, americký astronaut
 29. august –  Sterling Morrison, americký hudobník († 1995)
 30. august – Eugen Brikcius, český spisovateľ, básnik, filozof, esejista a výtvarník
 1. september – Vlastimil Venclík, český dramatik, scenárista, režisér a herec
 5. september – Werner Herzog, nemecký filmový a operný režisér, scenárista a herec
 9. september – Ondrej Lenárd, slovenský dirigent
 13. september – Jan Kukal, český tenisový tréner a bývalý československý tenista
 15. september – Wen Ťia-pao, čínsky politik a bývalý premiér
 15. september – Lee Dorman, americký basgitarista († 2012)
 16. september – Dagmar Bollová, slovenská politička
 22. september – Anton Straka, slovenský spisovateľ a básnik († 2012)
 28. september – Pierre Clémenti, francúzsky herec a režisér († 1999)
 29. september – Clarence William Nelson, americký politik a astronaut 
 29. september – Yves Rénier, francúzsky herec († 2021)
 4. október – Jóhanna Sigurðardóttir, islandská politička
 6. október – Britt Ekland, švédska herečka
 9. október – Michael Palmer, americký spisovateľ († 2013) 
 10. október – Radu Vasile, rumunský historik, spisovateľ a politik († 2013)
 11. október – Rei Kawakubová, japonská módna návrhárka 
 12. október – Daliah Laviová, izraelská herečka a speváčka († 2017)
 16. október – Chris Andrews, anglický hudobník, spevák, skladateľ a textár
 18. október – Svatopluk Karásek, český pesničkár a evanjelický farár
 19. október – Péter Medgyessy, maďarský politik a bývalý premiér 
 20. október – Christiane Nüssleinová-Volhardová, nemecká biologička, nositeľka Nobelovej ceny za fyziológiu alebo medicínu
 21. október – Blanka Říhová, česká imunologička, riaditeľka Mikrobiologického ústavu Akademie věd
 21. október – Christopher A. Sims, americký ekonóm, nositeľ Nobelovej ceny
 23. október – Michael Crichton, americký spisovateľ (* 2008)
 23. október – Eva Kamrlová, slovenská koncertná organistka
 26. október – Stano Dančiak, slovenský herec († 2018)
 26. október – Bob Hoskins, anglický herec († 2014)
 31. október – David Ogden Stiers, americký herec, dabér a hudobník († 2018)
 1. november – Larry Flynt, americký vydavateľ pornografických časopisov
 1. november – Marta Kubišová, česká speváčka a herečka
 2. november – Eva Kostolányiová, slovenská speváčka, tanečníčka a herečka († 1975)
 2. november – Irena Grécka, grécka princezná
 9. november – František Desset, slovenský herec († 2006)
 10. november – Robert F. Engle, americký ekonóm, nositeľ Nobelovej ceny
 10. november – Greg Lake, britský hudobník, spevák, producent a skladateľ († 2016)
 16. november – Ján Strausz, slovenský futbalista († 2017)
 17. november – Martin Scorsese, americký filmový režisér, herec, scenárista a producent
 19. november – Calvin Klein, americký módny návrhár
 20. november – Joe Biden, americký politik
 22. november – Guion Bluford, americký astronaut
 22. november – Jeffrey Ullman, americký informatik
 23. november – Jiří Stivín, český jazzový hudobník, multiinštrumentalista a skladateľ
 24. november – Billy Connolly, britský komik, hudobník a herec
 24. november – Róbert Szücs, slovenský operný spevák (barytón) († 2020)
 27. november – Manolo Blahnik, španielsky módny návrhár
 27. november – Jimi Hendrix, americký gitarista a spevák († 1970)
 1. december – John Clauser, americký fyzik
 4. december – Jan Spálený, český multiinštrumentalista, skladateľ a textár
 6. december – Peter Handke, rakúsky spisovateľ, básnik, dramatik a prekladateľ
 9. december – Billy Bremner, škótsky futbalista († 1997)
 12. december – Wolf D. Prix, rakúsky architekt
 15. december – Mikuláš Lovacký, slovenský maliar a grafik
 17. december – Henryk Rogacki, poľský geograf († 2010)
 17. december – Tibor Šagát, slovenský lekár a politik
 20. december – Jean-Claude Trichet, francúzsky ekonóm, prezident Európskej centrálnej banky
 21. december – Jiřina Jelenská, česká herečka († 2007)
 21. december – Chu Ťin-tchao, čínsky politik a bývalý prezident
 22. december – Dick Parry, britský saxofonista
 23. december – Quentin Bryceová, austrálska právnička a politička, bývalá generálna guvernérka Austrálie
 24. december – Jan Smolík, český cyklista
 26. december – Petr Rezek, český spevák
 31. december – Andy Summers, britský gitarista

Úmrtia 

1. január – Jaroslav Ježek, český skladateľ (* 1906)
6. január – Henri de Baillet-Latour, belgický šľachtic a tretí predseda Medzinárodného olympijského výboru (* 1876)
8. január – Heber Doust Curtis, americký astronóm (* 1872)
16. január – Carole Lombard, americká herečka * 1908)
 26. január – Felix Hausdorff, nemecký matematik (* 1868)
2. február – Daniil Charms, ruský surrealistický spisovateľ (* 1905)
 23. február – Stefan Zweig, rakúsky spisovateľ (* 1881)
 27. február – Bruno Bauch, nemecký filozof (* 1877)
8. marec – José Raúl Capablanca, kubánsky šachista, majster sveta (* 1888)
 10. marec – William Henry Bragg, britský fyzik (* 1862)
 12. marec – Robert Bosch, nemecký podnikateľ a vynálezca (* 1861)
 17. marec – Emil Hula, český publicista a zberateľ ľudových piesní (* 1883)
 10. marec – Josef Svatopluk Machar, český spisovateľ a politik (* 1864)
 21. marec – Jindřich Štyrský, český maliar (* 1899)
 23. marec – Josef Sahánek, český fyzik (* 1896)
 15. apríl – Robert Musil, rakúsky spisovateľ (* 1880)
 17. apríl – Jean Baptiste Perrin, francúzsky fyzik, nositeľ Nobelovej ceny (* 1870)
 24. apríl – Leonid Kulik, ruský mineralog (* 1883)
 24. apríl – Lucy Maud Montgomery, kanadská spisovateľka (* 1874)
 27. apríl – Bruno Bauch, nemecký filozof (* 1877)
 12. máj – Emanuel Rádl, český filozof (* 1873)
 14. máj – Juraj Babka, slovenský pedagóg a včelár (* 1868)
 1. jún – Vladislav Vančura, český spisovateľ (* 1891)
 4. jún – Reinhard Heydrich, nemecký politik, zastupujúci ríšsky protektor protektorátu Čechy a Morava. (* 1904)
 18. jún – Jozef Gabčík, slovenský vojak (* 1912)
 18. jún – Jan Kubiš, český vojak (* 1913)
 18. jún – Josef Valčík, český vojak (* 1914)
 18. jún – Adolf Opálka, český vojak (* 1915)
 19. jún – Alois Eliáš, český vojak a politik (* 1890)
 30. jún – Františka Plamínková, československá politička (* 1875)
 30. jún – Josef Mašín, československý dôstojník, protinacistický odbojár (* 1896)
7. júl – William Henry Young, anglický matematik (* 1863)
 15. júl – Roberto María Ortiz, argentínsky politik a prezident (* 1886)
 26. júl – Georg Alexander Pick, rakúsky matematik (* 1859)
 28. júl – Flinders Petrie, britský egyptológ (* 1853)
 31. júl – Mária Anna Portugalská, portugalská infantka a luxemburská veľkovojvodkyňa ako manželka Viliama IV. (* 1861)
3. august – Richard Martin Willstätter, nemecký chemik, nositeľ Nobelovej ceny (* 1872)
9. august – Edith Steinová, nemecko-židovská filozofka, mučenica katolíckej cirkvi (* 1891)
 august– Janusz Korczak, poľský spisovateľ (* 1878)
3. september – Max Bodenstein, nemecký fyzikálny chemik (* 1871)
 10. október – Terézia Vansová, slovenská spisovateľka (* 1857)
 19. október – Vladimír Sýkora, slovenský dramatik, divadelný kritik a režisér; známejší ako Peter Zvon (* 1913)
 23. november – Stanisław Zaremba, poľský matematik (* 1863)
3. december – Henner Henkel, nemecký tenista (* 1915)
 21. december – Franz Boas, nemecko-americký antropológ (* 1858)
 24. december – François Darlan, francúzsky admirál a politik (* 1881)
 25. december – Aurel Stodola, slovenský fyzik, technik a vynálezca (* 1859)
 27. december – William G. Morgan, americký pedagóg a vynálezca volejbalu (* 1870)
 Fridrich Weinwurm, slovenský architekt a kľúčová osobnosť modernej architektúry na Slovensku (* 1885)

 
 1942